Eelkõige soovitakse Bdellovibriot kasutada haavade ravimiseks, kuid Inglismaa mikrobioloogide uurimus annab lootust, et röövbakter võib aidata ka sisemiste hädade korral. Nottinghami ülikooli mikroobiuurijad testisid pisikest õgijat kanadel. Bdellovibrio suutis kanade soolestikus aktiivselt tegutseda kaks ööpäeva. Selle aja jooksul hävitas ta suure osa salmonelloosi põhjustavatest bakteritest, kuid ei tekitanud ise lindudele mingit kahju.